钦定古今图书集成/方舆汇编/职方典/第1491卷 > 广西府山川考 通志
## 钦定古今图书集成/方舆汇编/职方典/第1491卷 > 广西府山川考 通志

本府

锺秀山　：在城内，建学于此。

发果山　在城西北一里。㟝嵝相接，环于府治。按《府志》：“自九华蜿蜒而下，翼府右，俗名铁龙下海。万寿寺建其西。”

翠屏山　在城南二里。按《府志》，为府案山，独列如屏，下有幽泉古洞。

广福山　在城东三里。按《府志》：“突起一峰，树木葱郁。广福寺建其上。” 矣邦池水夏秋泛涨，四面澄清。

阿卢山　，在城西三里，广四十馀里，南接弥勒，北跨师宗，旧为阿卢部。

泸源洞　在城西五里

西泸河　在城西三里。按《府志》，即阿卢洞水，东流入龙甸河。

盘江　自宜良流入罗平，郡中诸水惟此为大。巴盘江　一名“蕃江” ，自澂江东南流，经师宗至弥勒，东注黔之普安。

龙江湾　：在城南，和穆荣村。

西溪　抱城南流

龙泉　东西二泉流入矣邦池，民资灌溉矣。邦池　在城东南，一名龙甸海，周三十馀里，半跨弥勒。水源有二，一出阿卢山石窍，一出弥勒吉双乡，南入盘江。中有小山，建“广福寺。” 《师宗州》

恩荣山　：在州北五里。

锁北门山　在州北十二里，两峰排列，若户然。龟山　在州西七十里，极高峻，彝猡之薮。英武山　在州东八十里，高数百仞。

禄德山　在州东一百一十里，孤峰特起，甚秀。《马者龙》山　，在州东二百四十里。

通元洞　在州西北

大河口　在州治。按《府志》，“在州东十里，两山并峙，一水中流。”

弥勒州

部龙山　在州南五里。峰峦重叠，环于州治。阿欲部山　在州西十里，盘七十里有奇。北倾山　在州北三十里，高可五十馀仞。西接那欲、备甸二山。

盘江山　在州东南一百二十里。东西两山相峙，盘江流其中。东抵师宗，南界阿迷。中有石窍，深广丈馀，浊水涌出，入盘江。

十八寨山　在州界。山箐连属，其中彝种最蕃，务剽掠，盖盗薮也。

曲部山　在旧维摩州治西。中峰高耸，下有流泉，归石宝。

小维摩山　：在旧州东八十里。

大维摩山　：在旧州东南一百里。

巴甸江　在州西北。南流数里，东入盘江。八甸溪　在州北。其源有三：一出阿欲山，一出旧村，一出北倾山，至州治东合流，南入盘江。